CELEX: 32022D1294
Language: sk
Date: 2022-07-19 00:00:00
Title: Rozhodnutie Politického a bezpečnostného výboru (SZBP) 2022/1294 z 19. júla 2022 o vymenovaní vedúceho poradnej misie Európskej únie na podporu reformy sektora bezpečnosti v Iraku (EUAM Iraq) (EUAM Iraq/1/2022)

25.7.2022   
               
               
                  SK
               
               
                  Úradný vestník Európskej únie
               
               
                  L 196/123
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/1294
         z 19. júla 2022
         o vymenovaní vedúceho poradnej misie Európskej únie na podporu reformy sektora bezpečnosti v Iraku (EUAM Iraq) (EUAM Iraq/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady (SZBP) 2017/1869 zo 16. októbra 2017 o poradnej misii Európskej únie na podporu reformy sektora bezpečnosti v Iraku (EUAM Iraq) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa článku 9 ods. 1 rozhodnutia (SZBP) 2017/1869 sa Politický a bezpečnostný výbor (PBV) poveruje, aby v súlade s článkom 38 tretím odsekom Zmluvy o Európskej únii prijímal príslušné rozhodnutia na účely vykonávania politickej kontroly a strategického riadenia poradnej misie Európskej únie na podporu reformy sektora bezpečnosti v Iraku (EUAM Iraq) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 30. marca 2021 prijal rozhodnutie (SZBP) 2021/569 (2), ktorým sa predlžuje mandát pána Christopha BUIKA ako vedúceho misie EUAM Iraq na obdobie od 18. apríla 2021 do 30. apríla 2022.
                  
               
                     (3)
                  
                  
                     Rada prijala 13. apríla 2022 rozhodnutie (SZBP) 2022/635 (3), ktorým sa mení rozhodnutie (SZBP) 2017/1869 a predlžuje mandát misie EUBAM Iraq do 30. apríla 2024.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol 6. júla 2022 vymenovať pána Andersa WIBERGA za vedúceho misie EUAM Iraq na obdobie od 16. augusta 2022 do 30. apríla 2024,
                  
               PRIJAL TOTO ROZHODNUTIE:
         
            Článok 1
            Pán Anders WIBERG sa týmto vymenúva za vedúceho poradnej misie Európskej únie na podporu reformy sektora bezpečnosti v Iraku (EUAM Iraq) na obdobie od 16. augusta 2022 do 30. apríla 2024.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 16. augusta 2022.
         
         
            V Bruseli 19. júla 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 266, 17.10.2017, s. 12.
         
            (2)  Rozhodnutie Politického a bezpečnostného výboru (SZBP) 2021/569 z 30. marca 2021, ktorým sa predlžuje mandát vedúceho poradnej misie Európskej únie na podporu reformy sektora bezpečnosti v Iraku (EUAM Iraq) (EUAM Iraq/1/2021) (Ú. v. EÚ L 122, 8.4.2021, s. 1).
         
            (3)  Rozhodnutie Rady (SZBP) 2022/635 z 13. apríla 2022, ktorým sa mení rozhodnutie (SZBP) 2017/1869 o poradnej misii Európskej únie na podporu reformy sektora bezpečnosti v Iraku (EUAM Iraq) (Ú. v. EÚ L 117, 19.4.2022, s. 32).